Maria Pinnone
Marija Pinonė (it. Maria Pinnone; 1954 m. sausio 3 d. – 1993 m. rugsėjo 7 d.) – italų modelis. Laimėjusi grožio konkursą “Mis Roma”, 1971 m. Marija buvo karūnuota ir Mis Italija bei tais pačiais metais atstovavo šalį Mis Pasaulis konkurse. Tai buvo vienintelė jos patirtis šou versle, nes po šių konkursų ji atsidėjo teisės studijoms, vėliau ištekėjo ir susilaukė 3 sūnų, bet santuoka iširo. Marija yra bene vienintelė „Mis Italija“, kuriai šis titulas neatnešė jokio populiarumo („- Aš niekada nepasirašiau nei vieno autografo“, - yra sakiusi ji). Mirė būdama 39 metų amžiaus.